Bar Café Nou

pART: Cabaret social
2024-06-28 20:00 - 22:00 UTC
Per segon any consecutiu el Bar del Cafè Nou tanquem la temporada amb la celebració d’un cabaret social al Pati del Cafè Nou. Es tracta d’un vespre artístic dedicat especialment a les arts escèniques i al talent amateur i emergent local. Una oportunitat perquè els artistes locals i comarcals mostrin les seves habilitats en un entorn de confiança on l’error és possible!

Escenari/Off: Carla Collado
2024-09-26 20:30 - 23:00
Carla Collado és intimitat i pensament crític. Crescuda als carrers del Baix Llobregat, baixa a terra reflexions necessàries des d’un univers càlid i metafòric. Després de fer-se un lloc a l’escena a base de talent, el projecte ha arribat al punt de maduresa i floriment.

Organitza: Servei d’Igualtat i Diversitat Ciutadana de l’Ajuntament de Mataró

Cafè de la Biblioteca: Habitatge cooperatiu. Una solució a l’accés a l’habitatge?
2024-10-10 18:00 - 19:00
En col·laboració amb la Unió de Cooperadors de Mataró, parlem amb en Bernat Mateo del Bloc Cooperatiu del Maresme i l’Eloy Martínez, militant pel dret a l’habitatge, del problema de l’habitatge i de les solucions que pot oferir el cooperativisme al respecte. Repassarem el passat de la ciutat a través de documents de la Cooperativa d’Habitatge Laie, un exemple de l’època daurada del cooperativisme a Mataró.

En col·laboració amb: Unió de Cooperadors de Mataró.Amb el suport de: Ajuntament de Mataró

Escenari/Off: Xavi Noms
2024-10-17 20:30 - 22:00
Fotografia de Josep M. Augé

El cantant mataroní Xavi Noms, acompanyat del guitarrista Xabi Oro, oferirà un concert de covers de cançons folk, pop i R&B, amb tocs de jazz.

Organitza: Servei d’Igualtat i Diversitat Ciutadana de l’Ajuntament de Mataró

Cafè de la Biblioteca: Mobilització i protesta. Hem perdut els carrers?
2024-11-06 18:00 - 19:00
En col·laboració amb la Unió de Cooperadors de Mataró, parlem amb dues persones actives dins del moviment veïnal de la ciutat. Ens preguntarem en quin estat es troba la mobilització al carrer a través de repassar el passat i plantejar possibilitats futures engrescadores. Farem un repàs intergeneracional per tal de confrontar opinions i oferir noves solucions des del cooperativisme.

En col·laboració amb: Unió de Cooperadors de Mataró. Amb el suport de: Ajuntament de Mataró.

Vespre/Folk: Sopar de cantadores amb Joana Gumí i Carles Riba
2024-11-08 21:00 - 22:30
La Joana i en Carles mantindran viu el foc de la música popular a través d’un sopar de cantadors on la protagonista serà la cançó de tradició oral i els transmissors tots els assistents al sopar. Prepareu goles i palmells que aquí no quedarà ningú sense glosar.

Vermut/Xic: Charlie Chaplin per Berta Garriga
2024-11-17 12:00 - 13:00
Aprofitem la celebració del Mercat del Film per presentar en rigorosa estrena la vida de Charlie Chaplin dirigida als més petits (i als més grans!). La contacontes mataronina Berta Garriga ens explicarà la història d’un dels més grans i mítics cineastes mundials.

Escenari/Off: Laura Vila Kremer
2024-11-21 20:30 - 21:30
“Que no salga de aquí” és el talk show que, nit rere nit, ens demostra que “calladitas estamos más guapas”. La convidada d’aquesta edició és Cristina R., una jove hermafrodita a qui la seva Amiga Íntima, l’intrèpid Reporter i el Gran Expert del programa volen ajudar a convertir-se en una persona completament normal. Ho intentaran, com sempre, amb el rigor i la humanitat que els caracteritza.

Organitza: Servei d’Igualtat i Diversitat Ciutadana de l’Ajuntament de Mataró

Cafè de la Biblioteca: Valors, justícia, democràcia. Una reflexió al voltant dels conceptes
2024-12-04 18:00 - 19:00
En col·laboració amb la Unió de Cooperadors de Mataró, repassem alguns conceptes recurrents en el nostre dia a dia i els posem en qüestió. Amb l’ajuda de dues convidades, parlarem de la idea dels valors, la justícia i la democràcia com a paraules pesants dins la nostra societat, però sovint desvirtuades.

En col·laboració amb: Unió de Cooperadors de Mataró. Amb el suport de: Ajuntament de Mataró.

Escenari/Off: Memi Sillah
2024-12-19 20:30 - 21:30
La trompetista i cantant maresmenca Memi Sillah tancarà l’any amb una proposta que uneix els la música jamaicana i el jazz. Ens presentarà un repertori amb temes que van des de l’ska clàssic, el reggae i el rocksteady fins als estàndards del jazz més populars.

Organitza: Servei d’Igualtat i Diversitat Ciutadana de l’Ajuntament de Mataró

Escenari Off/ Eloi Martín Casanovas
2025-01-16 20:30 - 22:00
Monologuista i activista pels drets de les persones LGBTI, el sabadellenc ens presenta el seu espectacle ​Middleground. El monòleg, que ha viatjat per espais escènics de tot Catalunya, parla sobre les batalles que lliurem amb les expectatives. Sobre com empresonen les normes, sobre les contradiccions, sobre el “mai és suficient”, sobre la tranquil·litat de les etiquetes i les seves pressions. Sobre la perfecció. Sobre la mal·leabilitat dels rols i com es construeix el desig.

Text, creació, direcció i interpretació: Eloi Martín CasanovasDurada: 30 minuts

Espectacle en català

Proposta inclosa dins l’Escenari/off, organitzat pel Servei d’Igualtat i Diversitat Ciutadana, en col·laboració amb el Servei de Cultura i Bar Cafè Nou

Vespre/Folk: amb Carles Belda
2025-01-31 21:00 - 23:00
Carles Belda és poesia, glosa, memòria oral, històries a la vora del foc. Ens oferirà una vesprada on es recorrerà el cançoner popular i la glosa, així com peces que han estat composades per l’acordió diatònic.

Activista, acordionista i cantant d’una gran creativitat, responsable de molts projectes innovadors tant en el folk com en el pop català. El 1998 forma Pomada, un duet d’acordió i pandereta amb amb Helena Casas, que assoleix una gran popularitat fins a dissoldre’s el 2005. Des d’aleshores, Carles Belda no para de generar noves propostes, tocant amb Mesclat o liderant El Belda i el Conjunt Badabadoc, un dels seus projectes més reeixits en què versiona en clau caribenya clàssics de la música popular catalana.

Foto de Miravisions 2022 / Autores Jordi Borràs i Victòria Rovira

Vermut/Xic: “L’esclava empoderada” - Col·lectiu La Crispeta
2025-02-09 12:00 - 13:00
Tornen els Vermuts/Xic al Pati del Cafè Nou! Palomitero DelaFlower es un faquir narcisista, obsessionat amb el poder i les crispetes. Conjuntament amb la seva noble vassalla Jalena, una pagesa cuidadora de la terra i la natura, bondadosa i farta d’estar sotmesa pel faquir…

Escenari/Off: Vidda Prieggo
2025-02-13 20:30 - 21:30
Vidda Priego és una còmica, guionista i actriu teatral que utilitza l’humor en els seus monòlegs per a fer pedagogia sobre el no-binarisme. Creadora i intèrpret dels seus propis espectacles, com Monólogos poligoneros o Género y figura. Fundadora de l’Open-Mic LGTBIQ+ de Barcelona.

Proposta inclosa dins l’Escenari/off, organitzat pel Servei d’Igualtat i Diversitat Ciutadana, en col·laboració amb el Servei de Cultura i Bar Cafè Nou

Cafè de la biblioteca: Feminisme i cooperativisme, en quin punt som?
2025-03-05 18:00 - 19:30
Reprenem el cicle de Cafès de la Biblioteca dins del Bar del Cafè Nou en col·laboració amb l’arxiu de la Unió de Cooperadors. En aquesta ocasió, ens emmarquem dins del mes de març reflexionant sobre la situació actual del feminisme dins del cooperativisme i l’Economia Social i Solidària així com en els seus reptes, amenaces i possibilitats. Per fer-ho, ens acompanyaran tot fent un cafè la Guernica Facundo, especialista en gènere i membre de la cooperativa Labcoop i la Berta Mundo, treballadora cooperativa de l’Esberla.__________

Un projecte del Bar del Cafè Nou. Organitza: Fundació Maresme i Clack. Col·labora: Unió de Cooperadors de Mataró i Fundació Unió de Cooperadors de Mataró. Amb el suport de: Ajuntament de Mataró (Economia Social i Solidària), Diputació de Barcelona, Generalitat de Catalunya (Departament de Presidència i Departament de Cultura) i Unió Europea.

Escenari/Off: Mireia Calafell i Nil Ciuró
2025-03-20 20:30 - 22:00
L’espectacle poètic del que tothom parla. Una trobada entre el músic Nil Ciuró i la poeta i activista Mireia Calafell. A partir de la lectura integral del poemari ‘Si una emergència’ (Premi Carles Riba 2023), Calafell relata un present en estat d’emergència i s’imagina el futur, fent emergir el desig i la resistència. Ciuró acompanya i traça melodies i textures que combinen la malenconia amb ritmes electrònics i experimentals, ara més foscos ara més lluminosos.

____________

Un projecte del Bar del Cafè Nou. Organitza: Servei d’Igualtat i Diversitat Ciutadana.Col·labora: Clack, Fundació Maresme i Casa de la Música de Mataró. Amb el suport de: Ajuntament de Mataró (Servei de Cultura), Diputació de Barcelona, Generalitat de Catalunya (Departament de Presidència i Departament de Cultura) i Unió Europea.

Dia Mundial de la Poesia
2025-03-21 19:00 - 20:00
El Bar del Cafè Nou celebrem per tercer any consecutiu el dia 21 de març, Dia Mundial de la Poesia. Començarem a les 19 h, amb el Micròfon Obert Poètic, on convidem tothom que se senti poeta a participar amb les seves pròpies creacions o a realitzar lectures de tercers autors. A partir de les 20 h tindrem al poeta i performer maresmenc Adrián Salcedo amb una acció poètica, que tancarà l’acte.

El Bar del Cafè Nou acull la celebració d’aquest acte tan especial, amb la col·laboració de diferents entitats culturals de la ciutat, per tal d’oferir una sèrie d’accions pensades per a diversos públics en un entorn càlid on la gastronomia també juga un paper clau. No t’ho perdis!

Un projecte de: Bar del Cafè Nou, Biblioteques de Mataró, Fundació Maresme i Clack.Amb la col·laboració de: Òmnium Maresme, Planeta Lletra, Associació Cultural de Cerdanyola, Consorci Normalització Lingüística de Mataró i Casa de la Música de Mataró.Amb el suport de: Ajuntament de Mataró, Diputació de Barcelona, Generalitat de Catalunya (Departament de Presidència i Departament de Cultura) i Unió Europea.

*Enllaç al formulari d’inscripció pel Micròfon Obert Poètic: https://forms.gle/3yFcoj4fQoyELQYt8

Consulta tota la programació al cartell:

Escenari/Off: Ana Polo
2025-04-10 20:30 - 22:00
Ana Polo és periodista i humorista i ha treballat a diversos programes de RAC1, Catalunya Ràdio i TVE. Actualment és coneguda pel podcast OYE POLO de Radio Primavera Sound i pels monòlegs amb els que recorre la geografia catalana. Sempre irreverent i satírica, és considerada una de les principals referents del monologuisme català.

Un projecte del Bar del Cafè Nou. Organitza: Servei d’Igualtat i Diversitat Ciutadana.Col·labora: Clack, Fundació Maresme i Casa de la Música de Mataró. Amb el suport de: Ajuntament de Mataró (Servei de Cultura), Diputació de Barcelona, Generalitat de Catalunya (Departament de Presidència i Departament de Cultura) i Unió Europea.

Vermut de Sant Jordi: Contes d’en Santi
2025-04-27 10:00 - 14:00
Aprofitant la gran celebració del Llibre Gegant de Contes al Pati del Cafè Nou, seguim treballant la inclusió i visibilització de les diferències al Bar del Cafè Nou. El pròxim 27 d’abril, tothom qui vulgui, podrà venir al Bar a llegir els contes d’en Santi i passar una estona entre jocs.

pART!: Cabaret social al Pati del Cafè Nou
2025-06-27 20:00 - 23:00
Per tercer any consecutiu el Bar del Cafè Nou tanquem la temporada amb la celebració d’un cabaret social al Pati del Cafè Nou. Es tracta d’un vespre artístic dedicat especialment a les arts escèniques i al talent amateur i emergent local. Una oportunitat perquè els artistes locals i comarcals mostrin les seves habilitats en un entorn de confiança on l’error és possible!

ℹ️ Acte inclòs dins de la Setmana de l’Economia Social i Solidària de Mataró 2025.

Escenari/Off: Cançons que acaben en fade out
2025-10-30 19:00 - 21:00
Per què associem Rocío Jurado amb l’Espanya cañí i Alaska amb la contracultura dels vuitanta quan “la más grande” va cantar a la masturbació femenina i Olvido Gara fa anys que col·labora amb la Conferència Episcopal? Té a veure amb l’apropiació que va fer el franquisme de la cançó espanyola? Té a veure amb el model de dona que projecta cada artista? Té a veure amb qüestions musicals, estètiques o de classe? Cançons que acaben en fade out vol respondre aquestes preguntes des de l’escena, reinterpretant actuacions musicals i entrevistes televisives dels anys vuitanta amb ironia i esperit crític. La nova producció de La Copla de Wisconsin converteix una conferència performativa sobre la música de la Transició espanyola en un espectacle de varietés amb mirada feminista, perspectiva queer i ànima folklòrica.

Espectacle de cobla i feminisme que es realitzarà el TCN i el col·loqui post funció el Bar del Cafè Nou.

____________

Un projecte del Bar del Cafè Nou. Organitza: Servei d’Igualtat i Diversitat Ciutadana.Col·labora: Clack, Fundació Maresme i Casa de la Música de Mataró.Amb el suport de: Ajuntament de Mataró (Servei de Cultura), Diputació de Barcelona, Generalitat de Catalunya (Departament de Presidència i Departament de Cultura) i Unió Europea.

Entrada Lliure amb reserva d’entrades

https://entrades.culturamataro.cat/events/cancons-que-acaben-en-fade-out

Me'n canta. Sopars per cantar: Quedem en Paus
2025-11-06 20:30 - 21:30
“Me’n Canta. Sopars per cantar” és un cicle, per part del Servei de Cultura de l’Ajuntament de Mataró, que uneix cançó i gastronomia com a eina per reforçar els vincles comunitaris al voltant d’una taula

Quedem en Paus: cançons de taverna i de tota la vida.Algunes persones els confonen i, fins i tot, hi ha qui es pensa que només n’existeix un de sol, però els dos membres de Quedem en Paus existeixen i són ben diferents. De la mateixa manera que el seny i la rauxa són necessaris per poder fer una bona festa, la combinació dels dos músics és perfecta per fer una bona cantada. Cançons de taverna, jocs cantats i cançons de tota la vida s’entrellacen per aconseguir que la vetllada sigui única i irrepetible.Cantaran cançons i pot ser que no te les sàpigues totes; però, ja veuràs com acabaràs la nit havent cantat de valent i amb ganes de tornar-hi.

Pau Benítez: flabiol i tamboríPau Vinyoles: acordió

El preu de l’activitat és de 21 euros per persona.Recomanat per a majors de 12 anys

____________

Organitza: Cultura Mataró – Col·labora: Bar Cafè Nou

Compra d’entrades

https://www.fundaciomaresme.cat/producte/men-canta-sopars-per-cantar-quedem-en-paus/

Escenari/Off: Nit de monòlegs. Alba Segarra i Març Llinàs
2025-11-13 20:30 - 21:30
L’Alba Segarra és de Ponent, té el cap ple de contradiccions i acudeix a escena amb un humor esmolat, social i rabiosament actual.

En Març Llinàs, mallorquí i guionista de professió, té el radar posat en l’absurd i una habilitat especial per transformar-lo en riures des d’una mirada personal i sense filtres.

Una vetllada de stand-up (monòlegs còmics) que parla del que som, del que fem veure que no som, i de tot allò que ens passa en el nostre dia a dia.

El Cafè Nou encén el micro per rebre dues veus amb molt a dir (i moltes ganes de fer riure).

Alba SegarraNascuda a Ponent i establerta a Barcelona des de fa 14 anys, és politòloga i treballadora del tercer sector. Creu en un món més just, en els Reis Mags i en la ràdio com a forma de vida. Fa stand-up des de la contradicció i la ironia, amb un humor que combina crítica social i absurd.

Març LlinàsCòmic i guionista mallorquí. Ha treballat en ràdio, televisió i als escenaris. Actualment, escriu al programa Està Passant i codirigeix el pòdcast Mòbil, Cartera, Claus. Té més acudits que amics, i per això es dedica a fer stand-up en lloc d’organitzar festes. Fa riure des del pati de l’escola.

____________

Un projecte del Bar del Cafè Nou. Organitza: Servei d’Igualtat i Diversitat Ciutadana.Col·labora: Clack, Fundació Maresme i Casa de la Música de Mataró.Amb el suport de: Ajuntament de Mataró (Servei de Cultura), Diputació de Barcelona, Generalitat de Catalunya (Departament de Presidència i Departament de Cultura) i Unió Europea.

Entrada Lliure

Vermut Xic: Assumpta Mercader
2025-11-15 12:00 - 13:00
En el marc del Mercat del Film de Mataró, la contacontes Assumpta Mercader ens oferirà una sessió molt especial plena d’històries màgiques. Les bruixes han estat protagonistes de pel·lícules fascinants, com El Mago de Oz o Maléfica, i també de contes que ens parlen de misteris, encanteris i llegendes sorprenents.

Les bruixes i els bruixots saben fer màgia, encanteris i pocions. Són protagonistes de contes fantàstics on hi passen les coses més inversemblants. Coneixerem una bruixa que viu en una casa on tot és negre, fins i tot el seu gat. Sabrem la història d’una noia enamorada que demana a un bruixot que l’ajudi. I descobrirem una llegenda catalana que parla de bruixes c capaces d’anar i tornar en barca d’Amèrica en un parell d’hores!

Me'n Canta. Sopars per cantar: Maria Salicrú-Maltas
2025-11-20 20:30 - 21:30
“Me’n Canta. Sopars per cantar” és un cicle, per part del Servei de Cultura de l’Ajuntament de Mataró, que uneix cançó i gastronomia com a eina per reforçar els vincles comunitaris al voltant d’una taula.

La mataronina Maria Salicrú-Maltas és historiadora i etnomusicòloga, doctora pel Departament d’Història Moderna i Contemporània de la Universitat Autònoma de Barcelona amb la tesi: La Nova Cançó: Aportació musical, repressió i censura (1958-1978). Sempre present en la vida cultural de la ciutat, sovint amb la seva gravadora, és testimoni de l’espai sonor de Mataró. Al Conservatori del Liceu va estudiar flauta de bec barroca, guitarra, piano i cant. Actualment, és professora a l’Escola Superior d’Estudis Musical del Taller de Músics on, entre d’altres, és la professora titular de Músiques Tradicionals del Món i de Patrimoni Musical. A la Universitat de Girona imparteix classes de didàctica de la música a futurs professors. A Mataró ha recopilat desenes de cançons fent treball de camp, entre les quals destaquen les que es cantaven durant la Guerra Civil, així com les caramelles, dues foren recollides del seu besavi patern. A la cantada que dinamitzarà trobarem una mica de tot plegat, el repertori serà variat i la dinàmica ben original perquè tothom acabi aprenent, cantant i tocant.

El preu de l’activitat és de 21 euros per persona.Recomanat per a majors de 12 anys

____________

Organitza: Cultura Mataró – Col·labora: Bar Cafè Nou

Compra d’entrades

https://www.fundaciomaresme.cat/producte/20-11-25-men-canta-sopars-per-cantar-maria-salicru-maltas/

Cafè de la Biblioteca
2025-11-26 18:00 - 19:30
El Cicle dels Cafès de la Biblioteca busca, en col·laboració amb l’arxiu de la Unió de Cooperadors de Mataró, repassar alguns conceptes recurrents en el nostre dia a dia des de l’òptica del moviment cooperativista i l’economia social i els posem en qüestió. Reprenem el cicle de cara a la tardor dels Cafès de la Biblioteca dins del Bar del Cafè Nou en col·laboració amb l’arxiu de la Unió de Cooperadors.

El proper 26 de novembre, coincidint amb el Dia Mundial del Transport Sostenible, celebrarem una taula rodona sota el títol “La conjura per un transport més sostenible”.

L’acte vol ser un espai de tertúlia i reflexió al voltant dels reptes i oportunitats de la mobilitat del futur, amb la participació de tres ponents que aportaran mirades complementàries. Per una banda, Som Mobilitat parlarà sobre la mobilitat compartida, l’electrificació i la transició ecosocial. D’altra banda, Coop de Pedal, SCCL compartirà la seva experiència en ciclologística, distribució d’última milla i el potencial de la bicicleta com a eina clau en les ciutats. Finalment, el coordinador de l’Antena Tren Lab de la Fundació Tecnocampus posarà l’accent en el transport públic i ferroviari com a pilar fonamental per avançar cap a una mobilitat més neta i eficient.

Una trobada oberta per conèixer experiències i generar debat sobre com construir plegats un model de transport més sostenible i just.

__________

Un projecte del Bar del Cafè Nou. Organitza: Fundació Maresme i Clack. Col·labora: Unió de Cooperadors de Mataró i Fundació Unió de Cooperadors de Mataró. Amb el suport de: Ajuntament de Mataró (Economia Social i Solidària), Diputació de Barcelona, Generalitat de Catalunya (Departament de Presidència i Departament de Cultura) i Unió Europea.

Entrada Lliure

Me'n Canta. Sopars per cantar: Jaume Punsola i Fèlix Jurado
2025-12-04 20:30 - 21:30
“Me’n Canta. Sopars per cantar” és un cicle, per part del Servei de Cultura de l’Ajuntament de Mataró, que uneix cançó i gastronomia com a eina per reforçar els vincles comunitaris al voltant d’una taula.

Vetllada amb Jaume Punsola i Fèlix Jurado de La Coixinera, companyia de saraus, que és un grup de música d’arrel que neix a Mataró l’any 2001. Es caracteritza per la combinació de melodies tradicionals amb sonoritats i ritmes propis del rock. El seu nom ve de la denominació que rep la cornamusa catalana al Maresme. Al llarg dels seus vint-i-cinc anys d’història han desplegat els seus saraus en places i carrers d’arreu, i ara dos dels seus músics arriben al Cafè Nou per convidar-nos a una vetllada per cantar de valent cançons del nostre substrat, cançons de taverna i jocs cantats. Passarem una bona estona i farem un bon sarau. No hi podeu faltar!

Fèlix Jurado: Tarota, gralla i veu.Jaume Punsola; guitarra i veu.

El preu de l’activitat és de 21 euros per persona.Recomanat per a majors de 12 anys

____________

Organitza: Cultura Mataró – Col·labora: Bar Cafè Nou

Compra d’entrades

https://www.fundaciomaresme.cat/producte/23-10-25-men-canta-sopars-per-cantar-jaume-punsola-i-felix-jurado/

Me'n Canta. Sopars per cantar: Mari Carme Rodríguez i Xavier Dangla
2025-12-11 20:30 - 21:30
“Me’n Canta. Sopars per cantar” és un cicle, per part del Servei de Cultura de l’Ajuntament de Mataró, que uneix cançó i gastronomia com a eina per reforçar els vincles comunitaris al voltant d’una taula.

Vetllada amb Mari Carme Rodríguez i Xavier Dangla del grup Mestre d’Aixa que va néixer a Vilassar de Mar fa 40 anys. Des del seu inici ha comptat sempre amb veus mixtes i el seu estil particular combina l’havanera i els ritmes mariners amb la cançó tradicional i popular. A cada cantada es plantegen el repte d’obtenir la màxima implicació per part del públic i la seva participació. Al Cafè Nou hi trobarem des de l’espontaneïtat de les peces més populars a la sobrietat dels temes més clàssics. Lletres plenes de nostàlgia, desamor, i les vivències de la gent de mar. No us podeu perdre aquesta nit marinera, una vetllada entranyable de taverna per cantar i gaudir!

Mari Carme Rodríguez: veu i percussió.Xavier Dangla: guitarra i veus.

El preu de l’activitat és de 21 euros per persona.Recomanat per a majors de 12 anys

____________

Organitza: Cultura Mataró – Col·labora: Bar Cafè Nou

Compra d’entrades

https://www.fundaciomaresme.cat/producte/11-12-25-men-canta-sopars-per-cantar-mari-carmen-rodriguez-i-xavier-dangla/

Escenari/Off: Mireia Federico
2025-12-18 20:30 - 21:30
La cantautora mataronina Mireia Federico, amb el seu projecte musical MIRS, presenta una nit de nadales al bar del Cafè Nou. Un concert únic i especial on la música tradicional de Nadal es vesteix amb nous colors i arranjaments personals, oferint una mirada renovada a les cançons de sempre.

Una proposta per escoltar nadales com no les has sentit mai, en un ambient acollidor i amb tota la força de la música en directe, vine a cantar amb nosaltres!

____________

Un projecte del Bar del Cafè Nou. Organitza: Servei d’Igualtat i Diversitat Ciutadana.Col·labora: Clack, Fundació Maresme i Casa de la Música de Mataró.Amb el suport de: Ajuntament de Mataró (Servei de Cultura), Diputació de Barcelona, Generalitat de Catalunya (Departament de Presidència i Departament de Cultura) i Unió Europea.

Entrada Lliure

Escenari/Off: Nit de monòlegs. Vanessa Valero i Andrea Farina
2026-01-22 20:30 - 21:30
El Cafè Nou s’omple de comèdia amb dues veus imprescindibles del stand-up actual. La Vanessa Valero i l’Andrea Farina arriben a Mataró per fer-nos riure, pensar i mirar el món des d’un altre lloc.

Ella és pura adrenalina: humor directe, ràpid i punyent. Ell, carismàtic i observador, sap trobar l’absurd a qualsevol racó i fer-ne comèdia des d’una mirada desacomplexada.

Una nit d’humor fresc i autèntic en clau de gènere, diversitat i vida quotidiana. Amb ganes, amb micro i sense embuts.

Vanessa ValeroCòmica, actriu i guionista tarragonina establerta a Barcelona, fa més de set anys que puja als escenaris per oferir humor àcid, ràpid i visceral. Ha actuat arreu de Catalunya, Madrid, València i les Canàries, i ha creat minisèries a Instagram com “Comedians in CAR getting coffee”. El seu estil directe i enèrgic promet no deixar ningú indiferent.

Andrea FarinaCòmic italià afincat a Barcelona, impulsa l’open mic LGTBIQ+ mensual L.O.C.A. Comedy i ha girat per tot el país amb el seu espectacle Referente de Nada. Observador, carismàtic i imprevisible, barreja vivències personals i reflexions socials amb un estil proper i molt efectiu. Té un marit argentí, un gos que es diu Astor i moltes ganes de fer-te riure.

____________

Un projecte del Bar del Cafè Nou. Organitza: Servei d’Igualtat i Diversitat Ciutadana.Col·labora: Clack, Fundació Maresme i Casa de la Música de Mataró.Amb el suport de: Ajuntament de Mataró (Servei de Cultura), Diputació de Barcelona, Generalitat de Catalunya (Departament de Presidència i Departament de Cultura) i Unió Europea.

Entrada Lliure
